אמידו באלדה

אמידו באלדה (בפורטוגזית: Amido Baldé; נולד ב-16 במאי 1991) הוא כדורגלן מגינאה ביסאו המשחק בעמדת החלוץ בהארט אוף מידלות'יאן.

קריירה
באלדה החל את דרכו במחלקת הנוער של ספורטינג ביסאו בעיר הולדתו. כבר מגיל צעיר הפגין באלדה יכולת טובה וכשהיה בן 17 עבר לפורטוגל והצטרף לקבוצת הנוער של ספורטינג ליסבון, עמה זכה באליפות ליגת הנוער של פורטוגל בשנת 2009, לאחר עונה בה כבש 13 שערים, אך בקבוצה הבוגרת לא הצליח לממש את הפוטנציאל שלו, והושאל לקבוצות שונות בליגות הנמוכות בפורטוגל ובספרד. בעונת  הושאל לקבוצת סרקל ברוז' מליגת העל הבלגית, בה כבש שישה שערים ב-22 הופעות.

בקיץ 2012 שוחרר באלדה מספורטינג וב-28 באוגוסט חתם בקבוצת ויטוריה דה גימארייש. באלדה שיחק בקבוצה במשך שנה אחת בה ערך 37 הופעות בכל המסגרות, ולקח חלק בזכייתה בגביע הפורטוגזי, לאחר ניצחון 1-2 על בנפיקה במשחק הגמר. ב-13 ביוני 2013 חתם באלדה על חוזה לארבע שנים באלופת סקוטלנד סלטיק. את הופעת הבכורה שלו במדי סלטיק ערך באלדה ב-23 ביולי 2013, כשעלה כמחליף במשחק נגד קליפטונוויל במסגרת מוקדמות ליגת האלופות. את שערו הראשון במועדון כבש באלדה ב-28 בספטמבר 2013, בניצחון 2-5 על קילמרנוק. באלדה לא הצליח לבסס את מעמדו כשחקן הרכב בסלטיק ושותף בעיקר כמחליף, וב-1 בספטמבר 2014 הושאל לואסלנד-בוורן הבלגית. עשרה ימים מאוחר יותר ערך את הופעת הבכורה שלו במועדון, בה גם כבש בבעיטה מ-40 מטר את השער השני בניצחון קבוצתו 1-4 על זולטה ורכם.

ב-14 בינואר 2015 הגיע באלדה לישראל והושאל לקבוצת הפועל תל אביב עד לתום העונה. למחרת כבר ערך את הופעת הבכורה שלו במועדון, כשעלה כמחליף בדקות הסיום בניצחון 1-2 על הפועל ראשון לציון במסגרת סיבוב ח' של גביע המדינה. ב-20 בינואר ערך את הופעת הבכורה שלו בליגת העל, כשפתח בהרכב הקבוצה במשחק מול בית"ר ירושלים באצטדיון טדי, אשר הסתיים בתיקו 1–1. בסך הכל ערך באלדה 11 הופעות במדי הפועל תל אביב בכל המסגרות, וב-7 במאי שוחרר מהמועדון עוד בטרם הסתיימה העונה.

ב-29 ביוני 2015 חתם במץ מליגת המשנה הצרפתית. בינואר 2016 חתם בקבוצת בנפיקה לואנדה מאנגולה, ובתום העונה חזר לפורטוגל וחתם בקבוצת מריטימו. בינואר 2017 הושאל לקבוצת טונדלה, ולאחר שלא שיחק במשך תקופה ארוכה חתם בינואר 2018 בקבוצת קוקסי מליגת העל האלבנית, במדיה כבש שני שערים בשמונה הופעות ובתום העונה שוחרר מהמועדון.

נבחרת לאומית
באלדה נולד בגינאה ביסאו ועבר לפורטוגל כנער. בין השנים 2009–2011 שיחק בנבחרות הצעירות של פורטוגל, ובשנת 2014 החליט להיענות לזימונו לסגל נבחרת גינאה ביסאו, לקראת משחקי מוקדמות אליפות אפריקה.

תארים
ויטוריה דה גימארייש
 הגביע הפורטוגזי: 2012/2013

סלטיק
 אליפות סקוטלנד: 2013/2014

קישורים חיצוניים

הערות שוליים

כדורגלנים מגינאה ביסאו
כדורגלנים פורטוגזים
גינאה ביסאו: חלוצי כדורגל
חלוצי כדורגל פורטוגזים
ביסאו: כדורגלנים
כדורגלני ספורטינג ליסבון
כדורגלני סנטה קלרה
כדורגלני סרקל ברוז'
כדורגלני ויטוריה דה גימארייש
כדורגלני סלטיק
כדורגלני ואסלנד-בוורן
כדורגלני הפועל תל אביב
כדורגלני מץ
כדורגלני מאריטימו
כדורגלני טונדלה
כדורגלני קוקסי
כדורגלני הארטס
כדורגלני נבחרת גינאה ביסאו
כדורגלנים זרים בישראל
ספורטאים פורטוגזים בספרד
ספורטאים פורטוגזים בישראל
ספורטאים פורטוגזים בבלגיה
ספורטאים זרים בסקוטלנד
ספורטאים פורטוגזים בצרפת
ספורטאים זרים באנגולה
ספורטאים זרים בלוב
ספורטאים זרים באינדונזיה
ספורטאים זרים בווייטנאם
ספורטאים זרים בספרד
ספורטאים מגינאה ביסאו בישראל
ספורטאים זרים בבלגיה
ספורטאים זרים בצרפת
אישים מגינאה ביסאו שנולדו ב-1991
פורטוגזים שנולדו ב-1991